CELEX: 52008PC0445
Language: lt
Date: 2008-07-10
Title: Pasiūlymas Tarybos sprendimas dėl tarpinio Europos bendrijos bei jos valstybių narių ir Centrinės Afrikos ekonominės partnerystės susitarimo pasirašymo ir laikino taikymo

Svarbus teisinis pranešimas

|

52008PC0445

Pasiūlymas Tarybos sprendimas dėl tarpinio Europos bendrijos bei jos valstybių narių ir Centrinės Afrikos ekonominės partnerystės susitarimo pasirašymo ir laikino taikymo  /* KOM/2008/0445 galutinis */  

	[pic] | EUROPOS BENDRIJŲ KOMISIJA |Briuselis, 10.7.2008KOM(2008) 445 galutinisPasiūlymasTARYBOS SPRENDIMASdėl tarpinio Europos bendrijos bei jos valstybių narių ir Centrinės Afrikos ekonominės partnerystės susitarimo pasirašymo ir laikino taikymo(pateikta Komisijos)AIŠKINAMASIS MEMORANDUMASPridedamas pasiūlymas – tai tarpinio Europos bendrijos bei jos valstybių narių ir Centrinės Afrikos[1] ekonominės partnerystės susitarimo (EPS) pasirašymo ir laikino taikymo teisinė priemonė:Tarybos sprendimo dėl tarpinio EPS pasirašymo ir laikino taikymo pasiūlymas.Kaip paskelbta 2007 m. spalio 23 d. komunikate Tarybai ir Europos Parlamentui, kadangi iki 2007 m. pabaigos nebuvo galima sudaryti galutinio EPS su visu Centrinės Afrikos regionu[2], dėl tarpinio EPS derėtasi siekiant išvengti Centrinės Afrikos, kuria šiame tarpiniame EPS laikomas Kamerūnas, ir Europos bendrijos prekybos trikdymo iki bus baigtas išsamus EPS su visu Centrinės Afrikos regionu. 2007 m. gruodžio 17 d. parafavus šį tarpinį EPS, Kamerūnas buvo įtrauktas į šalių, kurioms taikomas 2007 m. gruodžio 20 d. Tarybos reglamentu (EB) Nr. 1528/2007 priimtas EPS prekybos režimas, sąrašą. Šiuo reglamentu EPS prekybos režimas taikomas iš anksto. Taip užtikrinama, kad nustojus galioti 2007 m. gruodžio 31 d. Kotonu susitarimo V priede nustatytam prekybos režimui ir Pasaulio prekybos organizacijos nuo šio prekybos režimo nukrypti leidžiančiai nuostatai nebus trikdoma prekyba su Kamerūnu.Kadangi Centrinės Afrikos šalys yra mažiausiai išsivysčiusios šalys, jos visos, išskyrus Gaboną ir Kongo Respubliką, nuo 2008 m. sausio 1 d. gali naudotis iniciatyvos „Viskas, išskyrus ginklus“ (VIG) teikiamomis galimybėmis. Šis režimas labai panašus į Kotonu pereinamojo laikotarpio prekybos režimą, todėl juo netrikdoma šių šalių prekyba su Europos bendrija. Gabonui ir Kongo Respublikai nuo 2008 m. sausio 1 d. taikomas įprastas bendrosios lengvatų sistemos režimas; joms taip pat pasiūlyta dalyvauti tarpiniame EPS. Iki šiol jos to daryti neapsisprendė.Tarpiniame EPS išdėstytos nuostatos dėl prekybos prekėmis, t. y. muitinių ir netarifinių priemonių, prekybos apsaugos priemonių, muitų režimo ir prekybos lengvinimo, techninių prekybos kliūčių, sanitarinių bei fitosanitarinių priemonių, miškų valdymo ir su miškais susijusių produktų prekybos. Jame taip pat išdėstytos vystomojo bendradarbiavimo nuostatos, kuriomis nustatomos prioritetinės įgyvendinimo veiksmų sritys. Tarpiniu EPS sukuriama vystomojo bendradarbiavimo sistema, kuria siekiama didinti Centrinės Afrikos šalių ekonomikos pajėgumus ir stiprinti ekonomiką. Jame taip pat primenama, kad Komisija ir valstybės narės ketina finansiškai paremti regioninės plėtros fondą.Derybos dėl galutinio EPS su visomis Centrinės Afrikos valstybėmis tęsiamos nuosekliai pagal 2002 m. birželio 12 d. Tarybos priimtus EPS derybų su AKR valstybėmis nurodymus. Kamerūno parafuotas tarpinis EPS yra numatytas taikyti visam regionui. Jis bus išplėstas pagal 2008 m. pasiektus galutinio EPS derybų rezultatus. Todėl jame numatyta tęsti regionų lygmens derybas dėl įsisteigimo, paslaugų ir elektroninės prekybos bei su prekyba susijusių taisyklių.Iki tarpinis EPS įsigalios, jį numatyta taikyti laikinai.Komisija nusprendė, kad derybų rezultatai yra priimtini, atitinka Tarybos derybų nurodymus ir prašo Tarybos:-  suteikti įgaliojimą Europos bendrijos vardu pasirašyti tarpinį EPS su Centrine Afrika;-  patvirtinti, kad iki įsigaliojimo tarpinis EPS būtų taikomas laikinai.-  PasiūlymasTARYBOS SPRENDIMASdėl tarpinio Europos bendrijos bei jos valstybių narių ir Centrinės Afrikos ekonominės partnerystės susitarimo pasirašymo ir laikino taikymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 ir 181 straipsnius kartu su 300 straipsnio 2 dalimi pirmos pastraipos pirmuoju sakiniu,atsižvelgdama į Komisijos pasiūlymą[3],kadangi:(1) 2002 m. birželio 12 d. Taryba įgaliojo Komisiją pradėti derybas su AKR valstybėmis dėl ekonominės partnerystės susitarimų.(2) Derybos dėl šio tarpinio ekonominės partnerystės susitarimo (toliau – tarpinis EPS) baigtos, o 2007 m. gruodžio 17 d. parafuotas Europos bendrijos bei jos valstybių narių ir Centrinės Afrikos (kuria laikomas Kamerūnas) tarpinis EPS.(3) Tarpinio Europos bendrijos bei jos valstybių narių ir Centrinės Afrikos EPS 98 straipsnio 4 dalyje numatyta iki įsigaliojimo jį taikyti laikinai.(4) Tarpinis EPS turėtų būti pasirašytas Bendrijos vardu ir laikinai taikomas atsižvelgiant į tai, kad jis gali būti sudarytas vėliau,NUSPRENDĖ:1 straipsnisBendrijos vardu patvirtinamas tarpinis Europos bendrijos bei jos valstybių narių ir Centrinės Afrikos partnerystės susitarimo pasirašymas su sąlyga, kad dėl minėto tarpinio ekonominės partnerystės susitarimo sudarymo bus priimtas Tarybos sprendimas.Prie šio sprendimo pridedamas Tarpinio ekonominės partnerystės susitarimo tekstas.2 straipsnisTarybos pirmininkas įgaliojamas skirti asmenį (-is), kuris (-ie) bus įgaliotas (-i) Europos bendrijos vardu pasirašyti tarpinį ekonominės partnerystės susitarimą atsižvelgiant į tai, kad jis bus sudarytas.3 straipsnisTarpinis ekonominės partnerystės susitarimas taikomas laikinai, kaip nustatyta šio tarpinio ekonominės partnerystės susitarimo 98 straipsnio 4 dalyje, kol bus baigtos sudarymo procedūros. Komisija paskelbs pranešimą, kuriame bus pateikta informacija apie laikinojo taikymo pradžios datą.Priimta Briuselyje [...]Tarybos varduPirmininkas […]FINANSINĖ TEISĖS AKTO PASIŪLYMO, KURIO POVEIKIS BIUDŽETUI YRA IŠIMTINAI SUSIJĘS SU PAJAMOMIS, PAŽYMA1. PASIŪLYMO PAVADINIMAS:TARYBOS SPRENDIMAS dėl tarpinio Europos bendrijos bei jos valstybių narių ir Centrinės Afrikos ekonominės partnerystės susitarimo pasirašymo ir laikino taikymo.2. BIUDŽETO EILUTĖS:Skyrius ir straipsnis: 12/20Atitinkamais metais biudžete numatyta suma: 16 431 900 000 (2008 m. PBP)3. FINANSINIS POVEIKIS( Pasiūlymas neturi finansinio poveikio.( Pasiūlymas neturi finansinio poveikio išlaidoms, bet turi tokį finansinį poveikį pajamoms:4. KOVOS SU SUKČIAVIMU PRIEMONĖSSiekdama apsaugoti finansinius Bendrijos interesus nuo sukčiavimo ir kitų pažeidimų, Komisija gali vykdyti tikrinimus vietoje ir vykdyti kontrolę pagal tarpinio ekonominės partnerystės susitarimo 26 straipsnį. Prireikus tyrimus atlieka Europos kovos su sukčiavimu tarnyba (OLAF); tokie tyrimai reglamentuojami Europos Parlamento ir Tarybos reglamente (EB) Nr. 1073/1999. Komisijos tarnybos reguliariai tikrins dokumentus ir vykdys tikrinimus vietoje.5. KITOS PASTABOSPriėmus Tarybos reglamentą 1528/2007 buvo panaikinti visi likę muitai, taikomi produktams, kilusiems iš AKR regionų ar valstybių, baigusių derybas dėl ekonominės partnerystės susitarimo ar susitarimų dėl PPO reikalavimus atitinkančios prekybos tvarkos. Todėl šis pasiūlymas neturi papildomo finansinio poveikio.[1] Šiuo metu ir šiame tarpiniame EPS Centrine Afrika laikomas Kamerūnas – šiuo metu vienintelė šalis, parafavusi tarpinį EPS.[2] Šio regiono šalys – Kamerūnas, Centrinės Afrikos Respublika, Čadas, Kongo Demokratinė Respublika, Kongas, Pusiaujo Gvinėja, Gabonas, San Tomė ir Prinsipė.[3] OL C[…], […], p. […].